17. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 90062/79 της 30 Ιαν ./9 Φεβρ. 1979 (ΦΕΚ Β΄ 112) Περί γενικών όρων διεξαγωγής δημοσίων μειοδοτικών διαγωνισμών μισθώσεως κυρίων αγόνων και αγόνων τουριστικών γραμμών. (Διόρθ. Σφαλμ. στο ΦΕΚ Β΄ 255 της 16 Μαρτ. 1979) Έχοντας υπόψη: Τις διατάξεις των άρθρων 2, 176 παρ. 1 και 2 εδ. α και γ και 177 παρ. 2 του Ν.Δ. 187/1973 «περί Κώδικος Δημοσίου Ναυτικού Δικαίου (ΦΕΚ 261 Α/1973), καθορίζουμε τους γενικούς όρους διενεργείας των δημοσίων μειοδοτικών διαγωνισμών μισθώσεως κυρίων αγόνων και αγόνων τουριστικών γραμμών, ως κατωτέρω: Ι.Διακήρυξη διαγωνισμού – Δημοσιότης. 1.Η διακήρυξη για το διαγωνισμό εκδίδεται τουλάχιστον τριάντα (30) πλήρεις ημέρας προ της διενεργείας του και περιλαμβάνει, τον χρόνο (ημέρα και ώρα), τον τόπο διεξαγωγής του διαγωνισμού ως και των τυχόν επαναλήψεων αυτού λόγω μη συμμετοχής ενδιαφερομένων, τις υπό μίσθωση γραμμές, την διάρκεια της μισθώσεως, τα απαιτούμενα για κάθε μία από αυτές προσόντα πλοίων, την εγγύηση συμμετοχής, τις προθεσμίες υποβολής των καθοριζομένων από την παρούσα δικαιολογητικών, την Επιτροπή διεξαγωγής του διαγωνισμού εις περίπτωση που ο ΥΕΝ με την διακήρυξη καθορίζει ως αρμοδία, άλλη από εκείνη της παρ. 9, και κάθε άλλο στοιχείο και όρο που κρίνονται αναγκαίοι, είτε για την ομαλή διεξαγωγή του διαγωνισμού, είτε για την εκπλήρωση του σκοπού που αυτός επιδιώκει. Ο ως άνω χρόνος εκδόσεως της διακηρύξεως μπορεί να συντμηθεί εις δέκα (10) πλήρεις ημέρες προ του διαγωνισμού για τις επείγουσες κατά την κρίση του Υπουργού μισθώσεις ή σε περίπτωση επαναλήψεως διαγωνισμού λόγω προσφοράς ασυμφόρου μισθώματος. 2.Η διακήρυξη κοινοποιείται 20 πλήρεις ημέρες στην πρώτη περίπτωση και 6 πλήρεις ημέρες στη δεύτερη, προ της διενεργείας του διαγωνισμού, στο Ναυτικό Επιμελητήριο Ελλάδος και στις οικείες ακτοπλοϊκές ενώσεις, γνωστοποιείται δε και με κάθε άλλη πρόσφορο κατά την κρίση του ΥΕΝ, μέσον. II.Δικαίωμα συμμετοχής: 3.Στους διαγωνισμούς γίνονται δεκτοί πλοιοκτήτες ή εφοπλιστές Ελληνικών επιβατηγών ακτοπλοϊκών πλοίων παριστάμενοι αυτοπροσώπως ή με τους νομίμους αντιπροσώπους των, προσηκόντως εξουσιοδοτουμένους. Εφ’ όσον δεν προσφέρονται προς μίσθωση α)Ελληνικά επιβατηγά ακτοπλοϊκά πλοία ή β)πρόκειται για άγονες γραμμές που θα εξυπηρετηθούν κυρίως εις την διακίνηση εμπορευμάτων, γίνονται δεκτοί στους διαγωνισμούς και πλοιοκτήτες ή εφοπλιστές ελληνικών φορτηγών ή ελληνικών επιβατηγών, μη ακτοπλοϊκών πλοίων. 4.Αποκλείονται της συμμετοχής στους διαγωνισμούς πλοιοκτήτες που έχουν κηρυχθεί έκπτωτοι κατά το παρελθόν για πλημμελή εκτέλεση αγόνου γραμμής ή ετιμωρήθησαν κατά την τελευταία προ της ημέρας της διεξαγωγής του διαγωνισμού διετία, δια τριών τουλάχιστον ποινικών ή Διοικητικών ποινών για όμοια παράβαση που διεπράχθη από αυτούς ασχέτως προσφερομένου προς μίσθωση πλοίου, κατά την εκτέλεση ή εξ αφορμής της εκτελέσεως των νομίμων ή συμβατικών των υποχρεώσεων κατά την εξυπηρέτηση ελευθέρας ή αγόνου γραμμής. ΙΙΙ.Δικαιολογητικά συμμετοχής εις το διαγωνισμό. 5.Οι επιθυμούντες να συμμετάσχουν στο διαγωνισμό υποβάλλουν στο ΥΕΝ – ΔΙΕΥΘΥΝΣΗ ΑΚΤΟΠΛΟΪΑΣ (ΤΜΗΜΑ ΑΓΟΝΩΝ ΓΡΑΜΜΩΝ) εντός της καθοριζομένης από την διακήρυξη προθεσμίας τα ακόλουθα δικαιολογητικά: α)Αίτηση συμμετοχής του ενδιαφερομένου στον διαγωνισμόν στην οποία θα κατονομάζεται ειδικώς το πλοίο ή τα πλοία που προσφέρονται για την εξυπηρέτηση συγκεκριμένης γραμμής ή γραμμών όπως αναφέρονται στην προκήρυξη. Επίσης η αίτηση θα διαλαμβάνει ότι ο ενδιαφερόμενος αποδέχεται ανεπιφύλακτα τους όρους της παρούσης και της διακηρύξεως και ότι οι όροι αυτοί, θα αποτελούν συμβατικά στοχεία της μισθωτικής συμφωνίας. β)Πιστοποιητικό κυριότητος του προσφερομένου πλοίου. γ)Βεβαίωση της ΕΠΙΘΕΩΡΗΣΕΩΣ ΕΜΠΟΡΙΚΩΝ ΠΛΟΙΩΝ (ΕΕΠ) συμπληρωμένη με όλα τα εις το συνημμένο εις την παρούσα υπόδειγμα περιλαμβανόμενα στοιχεία. Επίσης η βεβαίωση πρέπει απαραιτήτως να διαλαμβάνει ότι το προσφερόμενο πλοίο πληροί τους απαιτούμενους από την διακήρυξη για κάθε συγκεκριμένη γραμμή όρους καθώς και εκείνους της παρ. 27 της παρούσης και γενικώς ότι το προσφερόμενο πλοίο θα αναλάβει εμπροθέσμως την εξυπηρέτηση της γραμμής σε περίπτωση που θα του ανατεθεί. δ)Εγγυητική επιστολή Τραπέζης ή γραμμάτιο Ταμείου Παρακαταθηκών και Δανείων κατά το καθοριζόμενο στην διακήρυξη ποσό, χωριστά για κάθε γραμμή, σαν εγγύηση συμμετοχής του πλοίου στον διαγωνισμό. ε)Πιστοποιητικό φορολογικής ενημερότητος. στ)Υπεύθυνη δήλωση του Ν.Δ. 105/1969 περί του ότι ο αιτών δεν εμπίπτει εις την περίπτωση αποκλεισμού της παρ. 4 της παρούσης. Σε περίπτωση ψευδούς δηλώσεως, ανεξάρτητα από την επιβολή των κυρώσεων που προβλέπονται από τον Νόμο τούτο ο ψευδώς δηλών αποκλείεται του διαγωνισμού σε οποιοδήποτε στάδιο μέχρι της κατακυρώσεως του αποτελέσματος. Εάν η ψευδής δήλωση αποκαλυφθεί μετά την κατακύρωση του αποτελέσματος στον ψευδώς δηλώσαντα, τότε σύμβαση μισθώσεως δεν καταρτίζεται. Εάν δε έχει καταρτισθεί, καταγγέλεται από το Δημόσιο με όλες τις προβλεπόμενες συνέπειες από τους κειμένους νόμους και την παρούσα. IV.Προδικασία διεξαγωγής του διαγωνισμού. 6.Τα ανωτέρω δικαιολογητικά με κάθε υπηρεσιακό στοιχείο που αναφέρεται εις τον μετέχοντα στον διαγωνισμό ως και πίνακα προσόντων των προσφερομένων προς εκμίσθωση πλοίων, διαβιβάζονται στην Επιτροπή του διαγωνισμού. 7.Η Επιτροπή μετά τον έλεγχο των διαβιβαζομένων δικαιολογητικών και λοιπών στοιχείων καταρτίζει πρακτικό εις το οποίο με πλήρη αιτιολογία διαλαμβάνει, ποίοι από τους αιτούντες δικαιούνται να συμμετάσχουν εις τον διαγωνισμό και ποίοι αποκλείονται για τυπικούς λόγους. Αντίγραφο του πρακτικού και του διαβιβασθέντος πίνακος προσόντων των πλοίων ανακοινούνται εις τους ενδιαφερομένους δια τοιχοκολλήσεως τούτων πραγματοποιουμένης έξω από την αίθουσα διεξαγωγής του διαγωνισμού και εις τον πίνακα ανακοινώσεων του ΥΕΝ, 48 ώρες προ της ώρας της διεξαγωγής του διαγωνισμού. 8.Οι υποβάλλοντες αιτήσεις συμμετοχής εις τον διαγωνισμό δικαιούνται όπως εντός 24 ωρών από της ώρας της ως άνω τοιχοκολλήσεως να υποβάλλουν εις τον Πρόεδρο της Επιτροπής ενστάσεις αναφερόμενες, είτε στην αποδοχή ή απόρριψη αιτήσεως συμμετοχής, είτε στα αναγραφόμενα εις τον πίνακα προσόντα των περιλαμβανομένων εις αυτό πλοίων. Επί των υποβληθεισών ενστάσεων αποφασίζει η Επιτροπή διαγωνισμού με πρακτικό, το όποιο γνωστοποιείται εις τους ενδιαφερομένους με τοιχοκόλληση, ως ανωτέρω, αντιγράφου αυτού, δύο ώρες το αργότερον, πριν από την έναρξη του διαγωνισμού. Η κρίση της Επιτροπής επί των ενστάσεων είναι οριστική. V.Διεξαγωγή διαγωνισμού. 9.Ο διαγωνισμός διεξάγεται δημοσία εις τον οριζόμενο από την διακήρυξη τόπο και χρόνο, ενώπιον τριμελούς επιτροπής αποτελουμένης, εκτός εάν διαφορετικά ορίζεται, εις την διακήρυξη, από τους κάτωθι ως τακτικά μέλη: (Μετά τη σελ. 378,10) Σελ. 378,11 Τεύχος 706-Σελ. 19 Άγονες Γραμμές 19.Δ.δ.17 α)Τον Διευθυντή της Επιθεωρήσεως Εμπορικών Πλοίων ως Πρόεδρο. β)Τον Προϊστάμενο της Υπηρεσίας Εντελλομένων Εξόδων εις το ΥΕΝ και γ)Τον Τμηματάρχη Προμηθειών (ΔΟΥ – 4). Σε περίπτωση απουσίας ή κωλύματος συμμετοχής εις τις συνεδριάσεις της Επιτροπής ενός των τακτικών μελών αναπληρούται: α)Ο Δ/ντής ΕΕΠ από τον Δ/ντή Ελέγχου Ναυσιπλοΐας. β)Οι δε λοιποί από τους νομίμους αναπληρωτές των, εις την Υπηρεσία που ανήκουν. Χρέη Γραμματέως της Επιτροπής εκτελεί κατώτερος Αξ/κός Λ.Σ. από τους υπηρετούντας στη Δ/νση Ακτοπλοΐας που ορίζεται με τον αναπληρωτή του, με διαταγή του Δ/ντού αυτής. 10.Οι προσφορές γίνονται χωριστά για κάθε γραμμή και το προσφερόμενο μίσθωμα προσδιορίζεται ειδικά για κάθε καθοριζόμενο από την διακήρυξη δρομολόγιο. Εάν κατά τους όρους της διακηρύξεως προβλέπεται η εξυπηρέτηση κάθε αγόνου γραμμής δια περισσοτέρων του ενός δρομολογίων κάθε εβδομάδα, τότε στις προσφορές πρέπει να διευκρινίζεται σαφώς εάν η προσφερομένη τιμή ισχύει για το ένα ή περισσότερα δρομολόγια. 11.Οι προσφορές είναι προφορικές και υποβάλλονται από την ώρα της ενάρξεως του διαγωνισμού. Εάν δεν εμφανισθή κανείς μειοδότης από εκείνους που υπέβαλαν αίτηση συμμετοχής εντός μιας ώρας από την ώρα ενάρξεως του διαγωνισμού τότε η συνεδρίαση λύεται. 12.Κατά την διάρκεια της διαδικασίας του διαγωνισμού, γίνονται ενστάσεις αναφερόμενες μόνο στον τρόπο διεξαγωγής του διαγωνισμού. Η υποβολή τους διακόπτει τον διαγωνισμό προσωρινά και για χρονικό διάστημα αναγκαίο όπως συσκεφθεί και αποφασίσει η Επιτροπή επί της ενστάσεως. Οι αποφάσεις επί των ενστάσεων αυτών είναι τελεσίδικοι και ανακοινούνται αμέσως στους ενδιαφερομένους από τον Πρόεδρο. 13.Μετά το πέρας του διαγωνισμού καταρτίζεται από την Επιτροπή πρακτικό στο οποίο επισυνάπτωνται και οι πίνακες προσφορών των συμμετασχόντων στο διαγωνισμό μειοδοτών. Στο αυτό πρακτικό αναγράφονται και οι τυχόν υποβληθείσες ενστάσεις μετά των αποφάσεων της Επιτροπής. Τα ανωτέρω υποβάλλονται από τον Πρόεδρο στην αρμοδία Δ/νση εντός 48 ωρών. VI.Αντιπροσφοραί. 14.Μετά το πέρας της διεξαγωγής του μειοδοτικού διαγωνισμού αντιπροσφορές δεν γίνονται δεκτές. VII.Επανάληψη διαγωνισμού. 15.Σε περίπτωση μη εμφανίσεως μειοδοτών για γραμμή ή γραμμές που περιλαμβάνονται στη διακήρυξη, ο διαγωνισμός επαναλαμβάνεται γι’ αυτές ενώπιον της ιδίας επιτροπής εις τον αυτόν τόπο και με τους αυτούς όρους, την ημέρα και ώρα που ορίζει προς τούτο η διακήρυξη. Σελ. 378,12 Τεύχος 706-Σελ. 20 VIII.Διαδικασία κατακυρώσεως. 16.Ο ΥΕΝ με απόφασή του η οποία εκδίδεται ύστερα από γνώμη της γνωμοδοτικής Επιτροπής Ακτοπλοϊκών Συγκοινωνιών (ΓΕΑΣ) εντός σαράντα πέντε (45) ημερών από της ημέρας διεξαγωγής του διαγωνισμού, είτε εγκρίνει την μίσθωση κάθε γραμμής, είτε αποφαίνεται ότι το αποτέλεσμα του διαγωνισμού δεν είναι συμφέρον για το Δημόσιο. 17.Εφ’ όσον οι τελευταίοι μειοδότες είναι περισσότεροι του ενός, επιλέγεται μεταξύ των προσφερομένων απ’ αυτούς πλοίων, αυτό που συγκεντρώνει τη μεγαλύτερη συνολικά βαθμολογία προσόντων βάσει του κατωτέρω ειδικού προς τούτο υπολογισμού. Εν πάση όμως περιπτώσει, ο ΥΕΝ δεν υποχρεούται να κατακυρώσει το αποτέλεσμα εις τον τελευταίο μειοδότη του διαγωνισμού αλλά μπορεί να επιλέξει και άλλον μετασχόντα που προσέφερε για την αυτή γραμμή μεγαλύτερο μίσθωμα, εφ’ όσον το πλοίο του έχει περισσότερα προσόντα από το πλοίο του μειοδότη όπως βαθμολογείται κατωτέρω και η διαφορά μεταξύ των προσφερομένων μισθωμάτων αφ’ ενός μεν δεν υπερβαίνει το 30% του προσφερθέντος μισθώματος από τον τελευταίο μειοδότη, αφ’ ετέρου δε η διαφορά αυτή ευρίσκεται εις αντίστοιχο αναλογία προς την ανωτερότητα των προσόντων του πλοίου του από τα προσόντα του πλοίου του μειοδότη. Επίσης σε περίπτωση προβλέψεως κατά την διακήρυξη ότι η συγκεκριμένη άγονος γραμμή θα εξυπηρετείται με περισσότερα του ενός δρομολόγια καθ’ εβδομάδα, ο ΥΕΝ δικαιούται τηρουμένων των ανωτέρω ορισμών, να κατακυρώσει την εξυπηρέτηση της γραμμής σε περισσότερα του ενός πλοία εάν τούτο συμβάλλει στην πληρεστέρα εξυπηρέτηση της γραμμής. 18.Δια την εφαρμογήν των ορισμών της προηγουμένης παραγράφου περί του προσδιορισμού των προσόντων των πλοίων, τηρείται ο ακόλουθος υπολογισμός. ι)Πολλαπλασιάζονται: α)Η ταχύτης (οικονομική) σε μίλλια επί συντελεστή 1. β)Οι κόροι ολικής χωρητικότητος επί συντελεστή 0,02. γ)Ο αριθμός επιβατών θέρους επί συντελεστή 0,02. Σε περίπτωση που αναγράφονται στην βεβαίωση της ΕΕΠ περισσότερες από μία μεταφορικές ικανότητες του πλοίου, θα λαμβάνεται η αναφερομένη στη συγκεκριμένη κατηγορία πλου που υπάγεται η γραμμή, για την οποία πρόκειται να μισθωθή το πλοίο, στο σύνολό της. δ)Ο αριθμός κλινών, ανεξαρτήτως θέσεως, επί συντελεστή 0,04. Σαν κλίνες υπολογίζονται και οι θέσεις DORMITORIES. ε)Τα καθίσματα αεροπορικού τύπου (δεν υπολογίζονται σαν κλίνες σε οποιαδήποτε θέση) επί συντελεστή 0,02. στ)Το υπόλοιπο για τη συμπλήρωση 35ετίας, προσμετρουμένη κατά τις διατάξεις του Ν.Δ. 524/1970, επί συντελεστή 1. ζ)Εφ’ όσον στην διακήρυξη δεν τίθεται σαν όρος συμμετοχής στο διαγωνισμό η μίσθωση Ε/Γ-Ο/Γ πλοίου, στους λιμένες όμως της αγόνου γραμμής παρέχεται η δυνατότητα εν όλω ή εν μέρει, φορτοεκφορτώσεως οχημάτων, τότε κάθε μ2 της χρησιμοποιουμένης για μεταφορά οχημάτων ωφελίμου επιφανείας (πλατφόρμα) συμμετασχόντος Ε/Γ-Ο/Γ πλοίου επί συντελεστή 0,01. Ο βαθμός της περιπτώσεως αυτής μπορεί να μη ληφθεί υπόψη κατά την άθροιση εάν το προσφερόμενο Ε/Γ-Ο/Γ πλοίο δεν μπορεί να εξυπηρετήσει επαρκώς μερικούς από τους λιμένες της γραμμής λόγω αδυναμίας αμέσου επικοινωνίας μετά της ξηράς. 19.Δ.δ.17 Άγονες Γραμμές η)Εφ’ όσον στην διακήρυξη τίθεται σαν όρος συμμετοχής στο διαγωνισμό η μίσθωση Ε/Γ – Ο/Γ πλοίου μ2 της χρησιμοποιουμένης με την μεταφορά οχημάτων ωφελίμου επιφανείας επί συντελεστή 0,04. θ)Για τα φορτηγά πλοία η μεταφορική σε τόννους ικανότητα του πλοίου επί συντελεστή 0,1. ι)Εν τέλει αθροίζονται τα επί μέρους γινόμενα και από το σύνολο προκύπτει η βαθμολογική τάξη των προσόντων κάθε πλοίου. Η ανωτέρω βαθμολογία επαυξάνεται ανά ποσοστό 5% αυτής σε περιπτώσεις που το πλοίο διαθέτει και χρησιμοποιεί α)σύστημα σταθερωτήρων και β)εγκατάσταση κλιματισμού. 19.Τα ως άνω στοιχεία καθορισμού των προσόντων λαμβάνονται από την βεβαίωση της ΕΕΠ που κατατίθεται από τους συμμετέχοντες σαν δικαιολογητικό του διαγωνισμού. Τυχόν προτεινόμενες από τους ενδιαφερομένους μελλοντικές βελτιώσεις των ανωτέρω στοιχείων δεν λαμβάνονται υπόψη. 20.Σε κάθε πλοίο δεν αποκλείεται να κατακυρωθούν και περισσότερες από μία άγονες γραμμές, εφ’ όσον κατά την κρίση του ΥΕΝ, μετά γνώμη της ΓΕΑΣ, το πλοίο τούτο μπορεί να ανταποκριθεί απρόσκοπτα και να εξυπηρετήσει κανονικώς και πλήρως τις γραμμές που θα του ανατεθούν. IX.Υπογραφή Συμβάσεως – υποχρεώσεις αναδόχου. Σε περίπτωση περιορισμού του πλοίου σε λιγότερες γραμμές, από εκείνες που υπηρετεί ως μειοδότης, ανάλογα και με τα προσόντα του, αυτός θα υποδείξει τις γραμμές, που θα περιοριστεί. 21.Μετά από την έκδοση της αποφάσεως της κατακυρώσεως, ο πλοιοκτήτης στον οποίο κατακυρώθηκε η συγκεκριμένη γραμμή, υποχρεούται, όπως προσέλθει για την υπογραφή της συμβάσεως εντός του χρόνου που θα καθορίζει η απόφαση αυτή. Η ημέρα της υπογραφής της συμβάσεως δεν μπορεί σε καμμιά περίπτωση να απέχει πλέον από σαράντα πέντε (45) ημέρες από της κοινοποιήσεως προς αυτόν της κατακυρωτικής αποφάσεως. 22.Προ της υπογραφής της συμβάσεως ο ανάδοχος κάθε αγόνου γραμμής οφείλει να καταθέσει εγγυητική επιστολή καλής εκτελέσεως. Το ποσόν της εγγυήσεως αυτής ορίζεται ίσο με το ποσόν του μισθώματος ενός μηνός για κάθε γραμμή. 23.Σε περίπτωση κατά την οποία ο ανάδοχος δεν προσέλθει για την υπογραφή της συμβάσεως ή αποποιηθεί την ανάλήψη εξυπηρετήσεως της γραμμής που του κατακυρώθηκε ή δεν καταθέτει την οριζομένη εγγύηση καλής εκτελέσεως της συμβάσεως, θεωρείται έκπτωτος. 24.Τα δρομολόγια των εκμισθωμένων γραμμών καθορίζονται από το ΥΕΝ, αναλόγως των συγκοινωνιακών αναγκών των, είναι δε υποχρεωτικά δια τον ανάδοχον πλοιοκτήτη. Άρνηση αποδοχής ή εκτελέσεως των δρομολογίων τούτων υπό του πλοιοκτήτου, στον οποίο έγινε η κατακύρωση, συνεπάγεται την έκπτωση εκ των δικαιωμάτων της κατακυρώσεως ή της καταρτισθείσης μισθωτικής συμβάσεως. 25.Η έναρξη εκτελέσεως των δρομολογίων μπορεί να πραγματοποιηθεί και πριν από την υπογραφή της συμβάσεως μισθώσεως της αγόνου γραμμής. Στην περίπτωση αυτή η επακολουθούσα σύμβαση ανατρέχει στο χρόνο ενάρξεως των δρομολογίων. 26.Ο ανάδοχος υποχρεούται να εκτελεί τα αναληφθέντα δρομολόγια ανελλιπώς, και κανονικά. Εάν λόγω δυσμενών καιρικών συνθηκών δεν είναι δυνατή η προσέγγιση του πλοίου σε λιμένα της αγόνου γραμμής, πρέπει τούτο να προσεγγίσει στο πλησιέστερο ασφαλές λιμάνι ή όρμο για την αποεπιβίβαση τον επιβατών, χρησιμοποιώντας στην ανάγκη τις λέμβους του πλοίου. 27.Εάν σε δρομολόγιο της αγόνου γραμμής περιλαμβάνονται προσεγγίσεις σε λιμένες που δεν υπάρχουν λιμενικές εγκαταστάσεις και το πλοίο παραμένει επ’ αγκύρα, το Ε/Γ – Ο/Γ πλοίο πρέπει να φέρει οπωσδήποτε πλευρικές θύρες καταλλήλων διαστάσεων και σκάλες, για την ασφαλή αποεπιβίβαση των επιβατών. Επίσης το συμβατικό Ε/Γ πλοίο υποχρεούται να φέρει κατάλληλα μέσα για την φόρτωση των εμπορευμάτων. 28.Το πλοίο πρέπει να εξασφαλίζει κατά προτίμηση θέσεις και κλίνες στους διακινουμένους προς και από λιμένες που δεν εξυπηρετούνται από ελεύθερα δρομολόγια. 29.Οι πλοίαρχοι των μισθουμένων πλοίων υποχρεούνται να γράφουν στο ημερολόγιο τούτων τον αριθμό των αποεπιβιβαζομένων επιβατών σε κάθε λιμένα προσεγγίσεως της αγόνου γραμμής. Επί οχηματαγωγών δε πλοίων υποχρεούνται επίσης στην αναγραφή και των φορτοεκφορτωμένων οχημάτων. Επί μεταφοράς φορτίων χύδην υποχρεούνται στην αναγραφή των ποσοτήτων σε τόννους. 30.Προσθήκη προσεγγίσεων του πλοίου εκτός των λιμένων της αγόνου γραμμής και σε άλλους λιμένες επιτρέπεται, μετά από προηγουμένη έγκριση του ΥΕΝ, μετά γνώμη της ΓΕΑΣ και εφόσον εκ των προσεγγίσεων τούτων δεν παρακωλύεται η κανονική εξυπηρέτηση της αγόνου γραμμής. 31.Το πλοίο το οποίο κατά την μισθωτική σύμβαση προβλέπεται, ότι θα εξυπηρετεί την άγονο γραμμή δεν δύναται να αντικατασταθεί άνευ αποχρώντος λόγου και χωρίς προηγουμένη έγκριση του ΥΕΝ. Σε καμμία περίπτωση το νέο πλοίο δεν μπορεί να υστερεί ουσιωδώς από απόψεως προσόντων από το αντικαθιστάμενο. X.Μισθώσεις - Φόροι - Τέλη. 32.Τα μισθώματα καταβάλλονται στους αναδόχους κατόπιν αιτήσεως της μισθωτρίας Εταιρείας συνοδευομένης με τα ακόλουθα δικαιολογητικά: α)Κατάσταση στην οποία αναγράφεται ο αριθμός των εκτελεσθέντων δρομολογίων κατά ημερομηνία (τρία αντίγραφα). β)Τιμολόγιο παροχής Υπηρεσιών. γ) Αντίγραφο εις διπλούν ημερολογίου Γεφύρας του πλοίου καθ’ όσον αφορά την εκτέλεση των ταξειδίων της αγόνου γραμμής. 33.Ο ανάδοχος υπόκειται στην καταβολή των εκάστοτε επιβεβλημένων φόρων, τελών και εν γένει θεσπισμένων υπέρ του Δημοσίου ή τρίτων επιβαρύνσεων. 34.Σε περίπτωση μη προσεγγίσεως εις λιμένα της άγονου γραμμής για οποιονδήποτε λόγο, γίνεται περικοπή του μισθώματος με βάση την κατά μίλλι τιμή. Το περικοπτώμενο μίσθωμα αντιστοιχεί στα μίλλια της μη διανυθείσης υπό του πλοίου αποστάσεως, η οποία προκύπτει εάν από το άθροισμα των αποστάσεων μεταξύ λιμένος στον όποιο δεν έγινε προσέγγιση, μετά του προηγουμένου και επομένου τούτου λιμένος, αφαιρεθεί η διανυθείσα από το πλοίο απόσταση μεταξύ του προηγουμένου ως ανωτέρω λιμένος και του αμέσως επομένου λιμένος που προσήγγισε το πλοίο. Δεν ενεργείται περικοπή μισθώματος εφόσον το πλοίο, είτε προσήγγισε εις τον λιμένα αλλά δεν κατέστη δυνατό να επικοινωνήσει μετά της ξηράς λόγω δυσμενών καιρικών συνθηκών, είτε προσήγγισε στον πλησιέστερο λιμένα έστω και αν η επικοινωνία τούτου μετά της ξηράς δεν κατέστη και πάλι δυνατή λόγω δυσμενών καιρικών συνθηκών. Τα ανωτέρω περιστατικά πρέπει να βεβαιούνται από την αρμοδία, τοπική λιμενική αρχή. 35.Εάν η μίσθωση αφορά στη σύνδεση ενός μόνο λιμένος με άλλους λιμένες ελευθέρων προσεγγίσεων, η μη εκτέλεση συνεπάγεται περικοπή ολοκλήρου του αντιστοιχούντος στη διαδρομή μισθώματος. ΧI.Εκπτώσεις - Κυρώσεις - Ευχέρειαι Διοικήσεων 36.Ο μειοδότης εκπίπτει από των δικαιωμάτων του μετ’ απόφαση του Υπουργού Εμπορικής Ναυτιλίας, εκδιδομένη μετά από γνώμη της ΓΕΑΣ εις τις ακολούθες περιπτώσεις: (Μετά τη σελ. 378,12) Σελ. 378,13 Τεύχος 706-Σελ. 21 Άγονες Γραμμές 19.Δ.δ.17 α)Της υποβολής ψευδούς υπευθύνου δηλώσεως κατά τα οριζόμενα στην παρ. 5 περίπτωση (στ) της παρούσης. β)Της μη καταθέσεως της οριζομένης εγγυήσεως καλής εκτελέσεως, μη προσελεύσεως προς υπογραφή της συμβάσεως μισθώσεως της αγόνου γραμμής ή αποποιήσεως αναλήψεως εξυπηρετήσεως κατά παράβαση των οριζομένων στις παραγράφους 2122-23 και 24 της παρούσης. γ)Της μη εκτελέσεως για κάθε έτος της συμβάσεως δρομολογίων επί ένα το πολύ δίμηνο, έστω και αν δεν οφείλεται τούτο σε υπαιτιότητα του αναδόχου ή των υπ’ αυτού προστιθέντων ή προήλθε ακόμη και εκ τυχαίου ή εξ ανωτέρας βίας περιστατικού. 37.Σε κάθε περίπτωση εκπτώσεως του αναδόχου, εκτός από εκείνη της μη εκτελέσεως των δρομολογίων επί δίμηνο χωρίς υπαιτιότητα, καταπίπτει η κατατεθείσα εγγύηση υπέρ του Δημοσίου, διενεργείται δε εκ νέου διαγωνισμός μισθώσεως της γραμμής εις βάρος του εκπτώτου με συνέπεια να υποχρεούται ούτος έναντι του Δημοσίου να καταβάλλει, αποζημίωση ίση προς την διαφορά μεταξύ του προσφερθέντος υπ’ αυτού χαμηλωτέρου μισθώματος και του τυχόν επιτευχθέντος στον επαναληπτικό διαγωνισμό υψηλωτέρου. Από της εκπτώσεως του αναδόχου αγόνου γραμμής, ο Υπουργός Εμπορικής Ναυτιλίας, μετά γνώμη της ΓΕΑΣ, δύναται να μισθώσει λόγω του κατεπείγοντος για την εξυπηρέτηση της γραμμής απευθείας έτερο πλοίο, με διάρκεια της μισθώσεως ταύτης μέχρι της υπογραφής συμβάσεως εις πραγμάτωση του αποτελέσματος του νέου διαγωνισμού. 38.Κατά την ανωτέρω παρ. 36 εδ. γ περίπτωση, της εκπτώσεως του αναδόχου άνευ υπαιτιότητός του, το επιζήμιο για τα μέρη αποτέλεσμα, περιορίζεται στην ευχέρεια του Δημοσίου όπως καταγγείλει την μίσθωση της αγόνου γραμμής. 39.Ο ανάδοχος σε κάθε περίπτωση αθετήσεως των συμβατικών του υποχρεώσεων τιμωρείται με απόφαση του Υπουργού Εμπορικής Ναυτιλίας, μετά από γνώμη της ΓΕΑΣ, με πρόστιμο από 1/10 μέχρι ολοκλήρου του μισθώματος ενός ταξειδίου. Η διάταξη αυτή δεν εφαρμόζεται στην περίπτωση που η συμβατική παράβαση αποτελεί και παράβαση κανόνων του Δημοσίου Δικαίου, (ήτοι νόμων – υπουργικών αποφάσεων και λοιπών διοικητικών πράξεων). Σελ. 378,14 Τεύχος 706-Σελ. 22 Στην τελευταία αυτή περίπτωση επιβάλλονται οι κυρώσεις που προβλέπονται από τις τελευταίες αυτές διατάξεις. 40.Εάν ο ανάδοχος σε κάθε μισθωτικό έτος τιμωρηθεί, είτε κατ’ εφαρμογή των ορισμών της παρούσης είτε κατ’ εφαρμογή διοικητικών διατάξεων για ίδιο παράπτωμα πλέον των πέντε (5) περιπτώσεων, δύναται να κηρυχθεί έκπτωτος με απόφαση του Υπουργού Εμπορικής Ναυτιλίας, μετά από γνώμη της ΓΕΑΣ. Στην περίπτωση αυτή της εκπτώσεως εφαρμόζονται οι ορισμοί της παραγράφου 37 της παρούσης. 41.Όλοι οι όροι της παρούσης καθώς και οι όροι της εκδιδομένης διακηρύξεως μισθώσεως αγόνου γραμμής αποτελούν συμβατικούς όρους της συμβάσεως μισθώσεως και πρέπει να αναφέρονται εις τα οικεία μισθωτήρια, είτε εξ ολοκλήρου περιλαμβανόμενα εις αυτά, είτε δια της παραπομπής στην παρούσα και τη διακήρυξη. 42.Η παρούσα να δημοσιευθεί στην εφημείδα της Κυβερνήσεως, εφαρμόζεται δε για τους από της δημοσιεύσεώς της και μετά διενεργουμένους μειοδοτικούς διαγωνισμούς. 19.Δ.δ.17 Άγονες Γραμμές ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟΝ ΕΜΠΟΡΙΚΗΣ ΝΑΥΤΙΛΙΑΣ                              (ΥΠΟΔΕΙΓΜΑ) ΕΠΙΘΕΩΡΗΣΗ ΕΜΠΟΡΙΚΩΝ ΠΛΟΙΩΝ Αριθ. Πρωτ. …………………………. ΒΕΒΑΙΩΣΗ Η Επιθεώρηση Εμπορικών Πλοίων όπως προκύπτει από τα στοιχεία που τηρεί βεβαιώνει τ’ ακόλουθα περί του πλοίου …………………………………………………………………………………………………………………….…................. .....………………………………………………………………………………………………………………...….................. Α΄. ΣΤΟΙΧΕΙΑ ΠΛΟΙΟΥ: ΟΝΟΜΑ ΠΛΟΙΟΥ ………………………………….…. ΤΥΠΟΣ ………………..............……...…….…….....…................ ΛΙΜΗΝ ΝΗΟΛΟΓΙΟΥ ………………………………… ΑΡΙΘ. ΝΗΟΛΟΓΙΟΥ …………..………………..……................. ΧΩΡΗΤΙΚΟΤΗΣ ΟΛΙΚΗ ……………………………… ΧΩΡΗΤΙΚΟΤΗΣ ΚΑΘΑΡΑ ………….........…..……................… ΕΤΟΣ ΝΑΥΠΗΓΗΣΕΩΣ ……………………………….. ΣΥΜΠΛΗΡΩΣΗ 35ου ΕΤΟΥΣ ……………….........…................             (σύμφωνα με το άρθρο 3 Ν. 524/1970) Β΄.ΠΙΣΤΟΠΟΙΗΤΙΚΑ ΑΞΙΟΠΛΟΪΑΣ: Π.Γ.Ε. έκδοση…………………………………………… Λήξη ...………………...............………………...............……..… Π.Γ.Φ. έκδοση…………......................…………………. Λήξη …............................……..…………………..............…...… Γ΄.ΜΕΣΑ ΤΗΛΕΠΙΚΟΙΝΩΝΙΑΣ: ……………………………………………………………………………………………………….…………..............…….. Δ΄.ΣΤΟΙΧΕΙΑ ΜΗΧΑΝΩΝ: ΙΠΠΟΔΥΝΑΜΗ …………………………………………………………………………………….…………..............……. ΤΑΧΥΤΗΣ ΜΕΓΙΣΤΗ ……………………………………………………………………………….....………..............…… ΤΑΧΥΤΗΣ ΟΙΚΟΝΟΜΝΙΚΗ …………………………………………………………………………….....…..............…… Ε΄.ΝΑΥΠΗΓΙΚΑ ΣΤΟΙΧΕΙΑ: ΩΦΕΛΙΜΟΣ ΕΠΙΦΑΝΕΙΑ ΧΩΡΟΥ ΟΧΗΜΑΤΩΝ………………………………… ΜΕΓΙΣΤΟΣ ΑΡΙΘΜΟΣ………………………….............………..                                                                                             ΙΧ (1200 KGR)…………...................……………….............……                                                                                            ΥΠΟ ΠΛΗΡΗ ΦΟΡΤΩΣΗ ΒΑΡΟΣ ΑΝΑ ΤΡΟΧΟΝ .................................................. ΜΕΓΙΣΤΟΣ ΑΡΙΘΜΟΣ………...................………..............……..                                                                                             Φ/Γ (8-10) τόννων ……………...................................................…                                                                                            ΥΠΟ ΠΛΗΡΗ ΦΟΡΤΩΣΗ                                                                                             ΜΕΓΙΣΤΟΣ ΑΡΙΘΜΟΣ Φ/Γ 20 Τ.                                                                                             και Ι.Χ ΛΟΓΩ ΔΙΑΤΑΞΕΩΣ ΧΩΡΟΥ………………...............….                                                                                             ΥΠΟ ΠΛΗΡΗ ΦΟΡΤΩΣΗ ΜΕΣΑ ΦΟΡΤΩΣΕΩΣ ΕΜΠΟΡΕΥΜΑΤΩΝ ΑΡΙΘΜΟΣ…………………………………………...……………................….. ΑΝΥΨΩΤΙΚΗ ΙΚΑΝΟΤΗΤΑ…………………………………………………………………….......…………...............…… (Συμπληρώνεται μόνο για τα συμβατικά Ε/Γ πλοία) ΠΛΕΥΡΙΚΕΣ ΣΚΑΛΕΣ ΑΠΟΒΙΒΑΣΕΩΣ ΕΠΙΒΑΤΩΝ……………………………………….………………................…… ΣΤ΄.ΑΡΙΘΜΟΣ ΕΠΙΒΑΤΩΝ: ΕΠΙΒΑΤΕΣ                ΓΡΑΜΜΗ ΓΡΑΜΜΗ Χειμώνος                  θέρους            Χειμώνος               θέρους Α΄.Θέσις μετά κλίνης ……………………………………………………………….. Α΄.     »    καθ. αερ. τύπου ……………………………………………………………….. Α΄.     »    άνευ κλίνης ……………………………………………………………….. Β΄.     »    μετά κλίνης ....................………………………………………………….. Β΄.     »    καθ. αερ. τύπου ……………………………………………………………….. Β΄.     »   άνευ κλίνης ……………………………………………………………….. Τ΄.     »   μετά κλίνης ……………………………………………………………….. Τ΄.     »   καθ. αερ. τύπου ……………………………………………………………….. Τ΄.     »   άνευ κλίνης ……………………………………………………………….. Γ΄.     »   μετά κλίνης ……………………………………………………………….. Γ΄.     »   εις DOR ITORIES ……………………………………………………………….. Γ΄.     »   καθ. αερ. τύπου ……………………………………………………………….. Γ΄.     »   άνευ κλίνης       ……………………………………………………………….. ΣΥΝΟΛΟΝ Ζ΄.Αι εις κλίνες απαιτήσεις της διακηρύξεως ως ανωτέρω………………………………………….............................…………. Η΄.ΣΥΣΤΗΜΑ ΣΤΑΘΕΡΟΤΗΡΩΝ: ………………..Φέρει και λειτουργεί ή …………………………........................………… ……………………………………………………….Φέρει αλλά δεν λειτουργεί ή…………………............................………… ………………………………………...........………..Δεν φέρει………………………………………….........................………. Θ΄.ΕΓΚΑΤΑΣΤΑΣΗ ΚΛΙΜΑΤΙΣΜΟΥ: ……….......Φέρει και λειτουργεί ή …………....................…......................…..……… ……………………………………………………….Φέρει αλλά δεν λειτουργεί ή …….....................…......................…..…….. ………………………………………………………..Δεν φέρει………………………………………….....................…..….… Ι΄.ΠΑΡΑΤΗΡΗΣΕΙΣ:………………………………………………………………………………………...................………… ………………………………………………………………………………………………………………..................………… ………………………………………………………………………………………………………………..................…………   (Αντί για τη σελ. 378,715) Σελ. 378,15(α) Τεύχος ΣΤ42-Σελ. 13 Άγονες Γραμμές 19.Δ.δ.17 ΙΑ΄.Το πλοίο από πλευράς ασφαλείας ναυσιπλοΐας δύναται να εκτελέσει βάσει του Π.Γ.Ε. τούτου, τους αναγραφομένους εις την παραγρ. ΣΤ της παρούσης πλόες και να εξυπηρετήσει ακτοπλοϊκήν γραμμήν εφ’ όσον αύτη καλύπτεται από τους εν λόγω πλόες και το πλοίο τούτο πληροί βάσει των προεκτεθέντων, τους όρους της σχετικής διακηρύξεως. Η παρούσα χορηγείται κατόπιν αιτήσεως του ………………………………………………………………… προς συμμετοχήν εις τον διενεργηθησόμενον μειοδοτικόν διαγωνισμόν ΥΕΝ μισθώσεως αγόνων ακτοπλοϊκών γραμμών δια τας γραμμάς ...........………………………………………………………………………………… της διακηρύξεως αριθ. ……………………………………………………….................…………… ΥΕΝ/Γ.ΔΠ/ΔΑΚ2. Πειραιεύς ……………………….. 19                                                                                                                              Ο Διευθυντής Ε.Ε.Π. 18. ΠΡΑΞΗ ΥΠΟΥΡΓ. ΣΥΜΒΟΥΛΙΟΥ υπ’  αριθ. 4 της 20/24 Ιαν. 1984 (ΦΕΚ Α΄ 7) Έγκριση μίσθωσης άγονων ακτοπλοϊκών και ταχυδρομικών γραμμών. Σελ. 378,16(α) Τεύχος ΣΤ42-Σελ. 14 19.Δ.δ.18 Άγονες Γραμμές